text: Lluís Calvo, José María Espinasa i Jordi Julià. D. Sam Abrams (ed.),
  El 2008, any del centenari del naixement d'Agustí Bartra i Lleonart (1908-1982), va marcar un abans i un després en la recepció de l'obra d'aquest gran poeta, narrador, dramaturg, crític i traductor. De fet, el centenari va ser el tret de sortida d'un autèntic redecobriment, a gran escala, de la figura i la vasta i rica obra de Bartra. Gràcies a aquesta la recuperació tan necessària, sabem que Bartra és un gran mestre de la modernitat literària a Catalunya que cal situar al costat de personalitats com Carles Riba, Salvador Espriu o Joan Brossa. "Foc i mesura" és una contribució molt valuosa al procés de reivindicació de Bartra. El llibre aplega tres textos de tres lectors excepcionals, Lluís Calvo, José María Espinasa i Jordi Julià, que demostren, d'una manera rigorosa i apassionada, la plena actualitat i modernitat de la producció bartriana. Per Calvo, Espinasa i Julià, Agustí Bartra exerceix una influència decisiva en el sistema literari de Catalunya i Mèxic, els dos països entre els quals va repartir la seva vida a causa de la Guerra Civil i l'exili.